stanford-oval/wikipedia huggingface dataset:
צבי לבנון
חיים אישיים

בעל תואר ראשון ותואר שני בחינוך מאוניברסיטת בר-אילן.
כיהן עד יומו האחרון כיו"ר הארגון הארצי של חברי "ההגנה". בתפקיד זה עסק בין היתר בייזום וארגון שורת פעולות ואירועים לציון 90 שנה להקמת "ההגנה" (שנוסדה ב-1920), בהם שחזור העלייה לביריה (1946) בהשתתפות ותיקי "ההגנה" ואלפי בני נוער, וכנס חניכי הקורסים למ"מים של "ההגנה", שהתקיים בג'וערה ב-2010.
נפטר בעקבות אירוע מוחי ב-20 באוקטובר 2014.
היה נשוי לתמימה (לבית מילשטיין), ואב לשלושה. בתו אילה נישאה לעורך הדין יורם ראב"ד.
לקריאה נוספת

צביקה לבנון, באפיקי נחל חיי: נחלאי, מפקד, לוחם, מחנך (תל אביב: הוצאת מילוא, 2006)
אופיר טל, במחנה, צבא "ההגנה", גיליון 37, 18 בספטמבר 2014
בדיקת קוונטיפרון

בדיקת קוונטיפרון (באנגלית TB-QuantiFERON) או QFT היא בדיקה לאבחון שחפת סמויה. הבדיקה מבוססת על חשיפת תאי דם לבנים לאנטיגנים של חיידקי השחפת ומדידת כמות האינטרפרון גמא המופרשת מתאים אלו. תאי דם לבנים של נשאי שחפת סמויה מפרישים את הציטוקין אינטרפרון גמא כתוצאה מחשיפה לאנטיגן, לעומתם, נבדקים בריאים אינם מפרישים את הציטוקין, אפילו אם בעבר נחשפו לחיסון נגד שחפת.
מבוא

שחפת היא מחלת ריאות הנגרמת על ידי חיידק המיקובקטריום טברקולוזיס, למחלה תקופת דגירה סמויה ארוכה בה מנוטרלים החיידקים באזורים מבודדים של הריאה כך שהמחלה אינה באה לידי ביטוי קליני. במצבים של רפואיים שונים נחלשת המערכת החיסונית והמחלה מתפרצת והורסת את רקמת הריאה, בכך הופכת המחלה למסכנת חיים. הדרך הטובה ביותר להתמודד עם המחלה היא באבחון נשאי המחלה הסמויה וטיפול בהם על ידי אנטיביוטיקה.
הדרך המקובלת לאבחון שחפת סמוייה היא על ידי בדיקת מנטו הידועה גם כתבחין טוברקולין, במבחן זה מוזרק לנבחן חלבון הטברקולין המכסה את חיידקי השחפת. חולים שנחשפו בעבר לחלבון מפתחים בתוך מספר ימים תגובה חיסונית מקומית המתבטאת בפריחה מקומית (אריתמה), ובכך מאובחנים (לעיתים בטעות) כחולי שחפת סמויה. החיסרון העיקרי של המבחן הוא שנבדקים שחוסנו בעבר בחיסון נגד חיידקי השחפת (חיסון BCG), אפילו בהיותם תינוקות, מגיבים לתבחין כאילו היו נשאי שחפת. בישראל לדוגמה חוסנו עד שנות ה-70 כל הילודים, בבריטניה חוסנו ילדי בית הספר עד שנת 2005 ובמדינות אחרות כגון רוסיה החיסון עדיין נהוג לכלל האוכלוסייה.
יעילותו הנמוכה של החיסון אינה שוללת הדבקות בשחפת סמויה ולא תמיד ישנם רישומים ברורים לנטילת החיסון אחרי שנים רבות כך מוטות תוצאות – נבדקים שאינם חולים מאובחנים כחולים ולעיתים נאלצים לעבור טיפול אנטיביוטי חסר תועלת נגד השחפת.
בדיקת הקוונטיפרון

במהלך הבדיקה נלקחת דגימת דם מן הנבדק הדם מעורבב מייד עם נוזל נוגד קרישה. הדם מודגר למשך 16-24 שעות עם פפטידים (חלקי חלבון) מחלבון הטברקולין (המצפה את חיידקי המיקובקטריום טברקולוזיס) ומהחלבון אביאן סנסיטין (המצפה את חיידקי מיקובקטריום אביאן, הגורמים למחלה דומה לשחפת). כביקורת חיובית מודגר הדם עם החלבון פיטו-המגלוטנין הגורם לפרשת אינטרפרון, וכתגובה שלילית מודגר הדם עם תמיסת מלח פיזיולוגית.
למחרת נבחנת כמות האינטרפרון גמא שנפלטה מן התאים בעזרת בדיקת ELISA. תוצאה שלילית (עדות לאי קיום המחלה) נחשבת אם כמות האינטרפרון שהופרשה מתאי הדם אחרי חשיפה לטברקולין היא 15% או פחות מכמות האינטרפרון שהופרשה לאחר חשיפה לפיטו-המגלוטנין, תוצאה חיובית נחשבת תגובה של מעל 30%, תגובת ביניים (15%-30%) תלויה בקבוצת הסיכון של הנבחן.
הפפטידים המשמשים להשראת התגובה החיסונית הם פפטידים ייחודיים לחיידקי המיקובקטריה האנושיים ואינם מופיעים בחיידקי המיקובקטריה בובין המשמשים להכנת חיסון הBCG. כך נבדקים שחוסנו בעבר בBCG אינם גורמים להפרשת אינטרפרון בבדיקה זאת.
הבדיקה אושרה על ידי מנהל התרופות האמריקני בשנת 2001 לשימוש בבני אדם.
יתרונות וחסרונות בדיקת הקוונטיפרון לעומת מנטו

אין סכנה לתשובה חיובית שגויה בעקבות חיסון BCG.
אין צורך לחזור לביקור נוסף במרפאה לבדיקת התגובה החיסונית אחרי מספר ימים.
בדיקת מנטו אינה מדויקת אם החלבון מוזרק לאזור התת-עורי במקום לאזור התוך העורי.
לעיתים בדיקת מנטו גורמת ליצירת פריחה עורית קשה שעלולה להוביל ליצירת צלקת.
בדיקת קוונטיפרון בודקת תגובה למספר אנטיגנים בו זמנית.
פענוח תוצאות בדיקת מנטו הוא סובייקטיבי ותלוי במידה רבה בפרוש שנותן להם המאבחן, לעומתם הקוונטיפרון נותן ערך מספרי שאינו תלוי בעובד המעבדה.
החיסרון שבבדיקת קוונטיפרון הוא שלצורך הבדיקה יש צורך בכוח אדם המיומן בלקיחת דם ורידי ובעבודת המעבדה. בנוסף, את הבדיקות יש להשלים בתוך יום מלקיחת הדוגמה.
התווית שימוש בבדיקת קוונטיפרון

בדיקת הקוונטיפרון יקרה יותר מבדיקת מנטו וקשה יותר לביצוע, לכן לרוב משמשת הבדיקה במקרים בהם יש לה עדיפות ברורה על בדיקת מנטו-
כאשר יש חשש שהנבדק נחשף לחיסון  BCG
כאשר הנבדק שנמצא חיובי איננו בקבוצת הסיכון לשחפת.
בדיקה קוונטיפרון לאבחון אוכלוסיות בסיכון גבוה לשחפת כגון עובדים בבתי חולים, משתמשים בסמים ושוהים בבתי סוהר.
בדיקת הקוונטיפרון אינה מומלצת כבדיקת סקר לאוכלוסיות בסיכון נמוך כגון תלמידים בבית הספר.
הבדיקה אינה יעילה בחולי שחפת בעלי מחלה פעילה כיוון שבהם התגובה החיסונית היא לרוב בלתי תקינה.
לא ברורה יעילות הבדיקה בחולים בעלי כשל חיסוני כגון חולי איידס.
בדיקת גלוקוז

גלוקומטר
בדיקת סוכר היא בדיקה שבאמצעותה ניתן לבדוק את רמת הגלוקוז בדם, בשתן, ובנוזל השדרה.
בדיקת הסוכר בדם

בדיקת רמת הסוכר בדם היא בדיקה שגרתית, המבוצעת בין היתר כחלק מאבחנת סוכרת, לשם מעקב אחר סוכרת, כחלק מבדיקת העמסת סוכר, כחלק מפאנל בדיקות רפואיות אחרות ועוד.
הבדיקה יכולה להתבצע באופן עצמאי באמצעות מכשיר גלוקומטר, או באמצעות לקיחת דם ורידי, אשר נבדק במעבדה מקצועית כחלק מבדיקות רפואיות נוספות.
בדיקת הסוכר השגרתית מתבצעת לאחר צום של 8 שעות. בשונה מהבדיקה השגרתית, חולי סוכרת מבצעים את הבדיקה באמצעות מכשיר גלוקומטר מספר פעמים ביום גם כשהם בצום (לאחר היקיצה) וגם לאחר אכילת מזון.
הבדיקה יכולה לסייע באיתור מצבי יתר סוכר בדם או תת סוכר בדם. בדיקה בודדה של גלוקוז אינה מספיקה כדי לאבחן סוכרת או טרום סוכרת.
פירוש התוצאות:
מעל 200mg/dl היפרגליקמיה
מעל 126mg/dl קריטריון לאבחנה של סוכרת
110mg/dl עד 126mg/dl קריטריון לאבחנה של טרום סכרת
100mg/dl עד 110mg/dl תקין אך גבולי
70mg/dl עד 100mg/dl טווח תקין
פחות מ-70mg/dl היפוגליקמיה
בדיקת הסוכר בשתן

בדיקת הסוכר בשתן נערכת כחלק מבדיקת שתן כללית. בשתן של אדם בריא בדרך כלל לא אמור להימצא סוכר, אך עד טווח מקסימלי של 25mg/dL הוא נחשב לנורמטיבי. במקרה שרמת הסוכר בשתן היא מעל לטווח הנורמה מצב זה נקרא גליקוזוריה. בעקבות שימוש בתרופות מסוימות או סוכרת שאינה מאוזנת, תוצאות בדיקת השתן עשויות להעיד על נוכחות של הסוכר בשתן.
בדיקת הסוכר בנוזל השדרה

פרק זה לוקה בחסר. אנא תרמו לוויקיפדיה ו.
בדיקת הסוכר בנוזל השדרה מסייעת בין היתר באבחנה בין דלקת קרום מוח נגיפית וחיידקית.
הערות שוליים

| --- | --- |
בקרת זהויות :  LNB: 000098583 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ערך זה הוא קצרמרבנושא רפואה. אתם מוזמנים לתרום לוויקיפדיה ו.
בלגיה באירוויזיון 2023

בלגיה השתתפה באירוויזיון 2023, שהתקיים בליברפול שבממלכה המאוחדת עם השיר "Because of You" של גוסטף. זו הייתה השתתפותה ה-64 של המדינה בתחרות הזמר של האירוויזיון. רשות השידור הפלמית בבלגיה, Vlaamse Radio- en Televisieomroeporganisatie‏ (VRT), ארגנה את ה-Eurosong 2023, אירוע בחירת הנציג והשיר לתחרות האירוויזיון השנתית.
רקע

קדם לאירוויזיון 2022 השתתפה בלגיה באירוויזיון 64 פעמים מאז הופעת הבכורה שלה באירוויזיון 1956. היא זכתה במקום הראשון באירוויזיון 1986, עם השיר "J'aime la vie" של סנדרה קים. בשנה העוקבת היא אירחה את התחרות בבריסל. מאז החלת שיטת חצאי הגמר של התחרות, בלגיה העפילה לגמר שבע פעמים. באירוויזיון 2021 הגיעה הלהקה הבלגית הוברפוניק, עם השיר "The Wrong Place", למקום ה-19 בגמר התחרות. באירוויזיון 2022 הגיע הנציג הבלגי, ז'רמי מקייזה, גם כן למקום ה-19 עם שירו "Miss You".‏ Vlaamse Radio- en Televisieomroeporganisatie‏ (VRT), יחד עם מקבילתה הוולנית, Belge de la Communauté Française‏ (RTBF), מתחלפות מדי שנה לסירוגין בבחירת הנציג והשיר הבלגי לתחרות. השנה VRT הפלמית הייתה אחראית על בחירת הנציג לאירוויזיון.
לפני האירוויזיון > Eurosong 2023

Eurosong 2023 היה אירוע הקדם הלאומי של בלגיה לאירוויזיון 2023. התחרות הורכבה מחמש הופעות מקדימות בשם "songclub" בין 9–13 בינואר 2023 ומגמר ב-14 בינואר. כל ששת הערבים הוגשו כל ידי פיטר ואן דה וייר ושודרו ב-Eén ובפלטפורמות הסטרימינג השונות של רשות השידור, כמו VRT MAX.‏
רשות השידור הפלמית תרה אחר שבעה אמנים שיאשרו את השתתפותם בתחרות. בחמש ההופעות הראשונות, כל אמן הציג את שני השירים אותם הוא הגיש לקדם מול ששת המתמודדים האחרים, שסיפקו עבורו משובים וביקורות. לבסוף הצטרך כל אמן לבחור שיר אחד מבין השניים, שאותו יבצע בערב גמר התחרות ב-14 בינואר 2023. זהות הזוכה נקבעה מקולות חבר השופטים ומהצבעות הקהל, שנספרו באמצעות הודעות SMS ויישומון VRT MAX.‏ כל שופט העניק לשירים ציונים העומדים על 4–8, 10 ו-12 נקודות. מספר הנקודות שהשופטים הקצו למתחרים היה 780. ההצבעה הציבורית התבססה על האחוז שהושג עבור כל שיר מהודעות ה-SMS ומהקולות ביישומון. לדוגמה, אם שיר זכה בעשרה אחוזים, אזי הוא יזכה בעשרה אחוזים מ-780 הנקודות (78).
חבר השופטים הורכב מ:
| --- | --- |
 אלכסנדר ריבאק – מוזיקאי נורווגי, זוכה אירוויזיון 2009  ניקי דה יאחר – אמנית איפור הולנדית, מנחת משנה של אירוויזיון 2021  לאורה טסורו – זמרת ושחקנית, ייצגה את בלגיה באירוויזיון 2016  ז'רמי מקייזה – זמר, ייצג את בלגיה באירוויזיון 2022  לאורה גובארטס – מגישת רדיו ב-MNM  אן ריימן – מגישת רדיו ב"רדיו 2"  קורניל דה קלארק – מגיש רדיו ב"רדיו 1"  ת'יבאולט כריסטיאנסן – מנחה בסטודיו בריסל:  פרנסיסקו שוסטר – שחקן, זמר ורקדן  לזלי קבל – נציגת רשות השידור הוולנית  ז'ספר ואן בייסן – מחבר הספר 65 years of Belgium at the Eurovision Song Contest  סטפן מונסיאור – נציג OGAE בלגיה  אנדרה ורמאולן – כתב אירוויזיון  אלס גרמונפרה – מנהלת מוזיקלית בערוץ Eén  מאניו לאמנס – מנהל מוזיקלי ב-MNM
שמות שבעת המשתתפים בתחרות הוכרזו ב-8 בנובמבר 2022 במהלך תוכנית הרדיו "Kawtar & Keyaert" ב-MNM. בין האמנים נמנה טום דייס, שייצג בעברו את בלגיה באירוויזיון 2010. הם נבחרו על ידי צוות מיוחד המורכב ממומחים למוזיקה מטעם VRT בהתייעצות חברות התקליטים ומנהליהם. שירי המועמדים הוכרזו ב-15 בדצמבר יחד עם קטעים קצרים מהם באורך עשרים ושתיים שניות.
לפני האירוויזיון > Eurosong 2023 > מופעי ה-Songclub

חמשת מופעי ה-Songclub הוקלטו בטורנה בתאריכים 9–13 בינואר 2023 בשעה 19:45 CET. במופעים כל אמן ביצע את שני השירים שלו, ובחר אחד איתו יתחרה בשלב גמר תוך התחשבות בעצותיהם של ששת המתמודדים האחרים.
| תאריך | אמן | סדר | שיר | כותבים | תוצאה |
| --- | --- | --- | --- | --- | --- |
| 9 בינואר | לורדנה | 1 | "Dream in Colours" | טים גוסדן, מאריה ברוברג, טריסטאן הנרי, לורנדה דה אמיקיס, סרז' ראמייקרס |  |
| 9 בינואר | לורדנה | 2 | "You Lift Me Up" | אודו מקלס, לורנדה דה אמיקיס, ג'ון מיילס הבן, פט קרימסון |  |
| 10 בינואר | שרין | 1 | "Mon étoile" | שרין מוראו, הנס פרנקן, דומיאן קנוקאיירט |  |
| 10 בינואר | שרין | 2 | "Ça m'ennuie pas" | שרין מוראו, ויליאם רוסאו, פרנקיס ולגרין |  |
| 10 בינואר | האנטר פולס | 1 | "Ooh La La" | עומאר עבדולראחמן, מיכאל גראבין, כריסטופר ג'ונסון, ג'ון-אמיל ג'והנסון, ליאם אריקסון |  |
| 11 בינואר | האנטר פולס | 2 | "Home" | עומאר עבדולראחמן, תומאס קארלסון, דוגלאס תייל |  |
| 11 בינואר | אמירה | 1 | "Armageddon" | אמירה, אלן וילקוקס, זאק פור |  |
| 11 בינואר | אמירה | 2 | "The Carnival" | אמירה, אלן וילקוקס, זאק פור |  |
| 12 בינואר | גאלה דראגוט | 1 | "Emotion Ollie" | מקס רוברט בייבי, גאלה אליאיי |  |
| 12 בינואר | גאלה דראגוט | 2 | "T'inquiète" | יאן למנב, ילו סטאיילנס, גאלה אליאיי, פפין לינדרס |  |
| 12 בינואר | גוסטף | 1 | "Because of You" | סטף קארס |  |
| 13 בינואר | גוסטף | 2 | "The Nail" | סטף קארס |  |
| 13 בינואר | דה סטארלינגס | 1 | "Oceanside" | קאטו קלבאוט, טום דייס, ז'רואן סויינן, אשלי היקלין |  |
| 13 בינואר | דה סטארלינגס | 2 | "Rollercoaster" | קאטו קלבאוט, טום אקוט, לאורל בארקר, תומאס סטנגארד, אנדראס סטון ג'והנסון, אנדרז ורטוב, אנה גריי |  |
לפני האירוויזיון > Eurosong 2023 > גמר

הגמר שודר ב-14 בינואר 2023. במהלכו התקבלו פרשנויות וביקורות מטעם ארבעת השופטים הבכירים אלכסנדר ריבאק, ניקי דה יאחר, לורה טסורו וז'רמי מקייזה. בנוסף, ריבאק ודאנקן לורנס הופיעו על בימת הקדם כאורחים. האמנים המשתפים ביצעו גם גרסאות כיסוי לשירי אירוויזיון שונים.
| סדר | אמן | שיר | שופטים | קהל | סך הכל | מיקום |
| --- | --- | --- | --- | --- | --- | --- |
| 1 | האנטר פולס | "Ooh La La" | 84 | 44 | 128 | 7 |
| 2 | שרין | "Ça m'ennuie pas" | 145 | 123 | 268 | 4 |
| 3 | דה סטארלינגס | "Rollercoaster" | 94 | 183 | 277 | 2 |
| 4 | אמירה | "The Carnival" | 107 | 64 | 171 | 5 |
| 5 | גוסטף | "Because of You" | 121 | 157 | 278 | 1 |
| 6 | גאלה דראגוט | "T'inquiète" | 146 | 125 | 271 | 3 |
| 7 | לורדנה | "You Lift Me Up" | 83 | 84 | 167 | 6 |
באירוויזיון

על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. בלגיה שובצה למחצית הראשונה של חצי הגמר השני, שיתקיים ב-11 במאי 2023.
לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. בלגיה הופיעה חמישית, לפני קפריסין ואחרי אסטוניה. ב-11 במאי 2023 ביצע גוסטף את "Because of You" על בימת חצי הגמר השני של אירוויזיון 2023. עם הקראת התוצאות של שלב זה הוא נמנה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. בלגיה הופיעה כמדינה ה-16, לפני ארמניה ואחרי אוסטרליה.
במופע הגמר, בתום הקראת הניקוד שהעניקו צוותי השופטים, דורג השיר במקום השביעי, עם 127 נקודות. בהצבעת הקהל הוא דורג במקום ה-12, עם 55 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים השיר במקום השביעי, כשבסך הכל זכה ב-182 נקודות.
באירוויזיון > הצבעה > נקודות שהוענקו לבלגיה > חצי הגמר

| קהל> ציון | קהל> מדינות | קהל> סך הכל |
| --- | --- | --- |
| 12 נקודות |  אוסטריה | 12 נקודות |
| 10 נקודות |  | 0 נקודות |
| 8 נקודות |  דנמרק,  ספרד | 16 נקודות |
| 7 נקודות |  אוסטרליה,  איסלנד,  סלובניה | 21 נקודות |
| 6 נקודות |  הממלכה המאוחדת | 6 נקודות |
| 5 נקודות |  ליטא,  סן מרינו,  העולם | 15 נקודות |
| 4 נקודות |  אסטוניה,  קפריסין | 8 נקודות |
| 3 נקודות |  אלבניה,  גאורגיה,  פולין | 9 נקודות |
| 2 נקודות |  | 0 נקודות |
| נקודה אחת |  אוקראינה,  ארמניה,  יוון | 3 נקודות |
| סך הכל | 17 מדינות ושאר העולם1 | 90 נקודות |
1החל משנת 2023 גם המדינות שלא משתתפות יכולות להצביע, והצבעותיהן נספרות כקבוצה אחת ששמה הוא "שאר העולם" (באנגלית: Rest of the world; בראשי תיבות: ROTW).
באירוויזיון > הצבעה > נקודות שהוענקו על ידי בלגיה > חצי הגמר

| קהל> ציון | קהל> מדינות |
| --- | --- |
12 נקודות:  ארמניה
10 נקודות:  אוסטריה
8 נקודות:  אלבניה
7 נקודות:  פולין
6 נקודות:  אוסטרליה
5 נקודות:  ליטא
4 נקודות:  קפריסין
3 נקודות:  סלובניה
2 נקודות:  אסטוניה
נקודה אחת:  איסלנד
סך הכל: 10 מדינות
באירוויזיון > הצבעה > נקודות שהוענקו על ידי בלגיה > תוצאות הצבעה מפורטות

| סדר | מדינה | קהל> דירוג | קהל> נקודות |
| --- | --- | --- | --- |
| 01 |  דנמרק | 13 |  |
| 02 |  ארמניה | 1 | 12 |
| 03 |  רומניה | 14 |  |
| 04 |  אסטוניה | 9 | 2 |
| 05 |  בלגיה |  |  |
| 06 |  קפריסין | 7 | 4 |
| 07 |  איסלנד | 10 | 1 |
| 08 |  יוון | 12 |  |
| 09 |  פולין | 4 | 7 |
| 10 |  סלובניה | 8 | 3 |
| 11 |  גאורגיה | 11 |  |
| 12 |  סן מרינו | 15 |  |
| 13 |  אוסטריה | 2 | 10 |
| 14 |  אלבניה | 3 | 8 |
| 15 |  ליטא | 6 | 5 |
| 16 |  אוסטרליה | 5 | 6 |

| סדר | מדינה | שופטים> שופט 1 | שופטים> שופט 2 | שופטים> שופט 3 | שופטים> שופט 4 | שופטים> שופט 5 | שופטים> דירוג | שופטים> נקודות | קהל> דירוג | קהל> נקודות |
| --- | --- | --- | --- | --- | --- | --- | --- | --- | --- | --- |
| 01 |  אוסטריה | 1 | 2 | 7 | 11 | 5 | 1 | 12 | 12 |  |
| 02 |  פורטוגל | 13 | 14 | 17 | 18 | 6 | 14 |  | 15 |  |
| 03 |  שווייץ | 17 | 8 | 18 | 7 | 23 | 13 |  | 14 |  |
| 04 |  פולין | 10 | 10 | 1 | 14 | 21 | 9 | 2 | 7 | 4 |
| 05 |  סרביה | 23 | 22 | 19 | 19 | 12 | 22 |  | 24 |  |
| 06 |  צרפת | 12 | 5 | 8 | 24 | 4 | 10 | 1 | 9 | 2 |
| 07 |  קפריסין | 21 | 12 | 21 | 23 | 11 | 19 |  | 13 |  |
| 08 |  ספרד | 4 | 13 | 2 | 4 | 10 | 5 | 6 | 22 |  |
| 09 |  שוודיה | 15 | 1 | 4 | 12 | 2 | 3 | 8 | 2 | 10 |
| 10 |  אלבניה | 20 | 15 | 9 | 15 | 16 | 18 |  | 8 | 3 |
| 11 |  איטליה | 7 | 6 | 10 | 3 | 1 | 4 | 7 | 4 | 7 |
| 12 |  אסטוניה | 6 | 9 | 11 | 10 | 20 | 12 |  | 17 |  |
| 13 |  פינלנד | 14 | 24 | 6 | 2 | 3 | 6 | 5 | 1 | 12 |
| 14 |  צ'כיה | 3 | 4 | 14 | 9 | 7 | 8 | 3 | 18 |  |
| 15 |  אוסטרליה | 2 | 19 | 5 | 6 | 9 | 7 | 4 | 19 |  |
| 16 |  בלגיה |  |  |  |  |  |  |  |  |  |
| 17 |  ארמניה | 19 | 7 | 13 | 13 | 24 | 15 |  | 5 | 6 |
| 18 |  מולדובה | 11 | 21 | 22 | 21 | 19 | 21 |  | 11 |  |
| 19 |  אוקראינה | 18 | 25 | 24 | 25 | 13 | 23 |  | 10 | 1 |
| 20 |  נורווגיה | 25 | 16 | 12 | 8 | 17 | 17 |  | 3 | 8 |
| 21 |  גרמניה | 22 | 18 | 20 | 20 | 22 | 24 |  | 23 |  |
| 22 |  ליטא | 9 | 11 | 15 | 22 | 14 | 16 |  | 20 |  |
| 23 |  ישראל | 8 | 3 | 3 | 1 | 18 | 2 | 10 | 6 | 5 |
| 24 |  סלובניה | 5 | 20 | 25 | 5 | 8 | 11 |  | 21 |  |
| 25 |  קרואטיה | 24 | 23 | 23 | 17 | 25 | 25 |  | 16 |  |
| 26 |  הממלכה המאוחדת | 16 | 17 | 16 | 16 | 15 | 20 |  | 25 |  |
הערות שוליים

↑  "Preselectie 'Eurosong' keert terug om in 2023 Belgische inzending te kiezen". Songfestival.be (בהולנדית). 2022-08-20. נבדק ב-2022-11-03.
↑  "'Finale 'Eurosong 2023' op 14 januari, The Starlings nemen deel'". Songfestival.be (בהולנדית). 2022-11-03. נבדק ב-2022-11-03.
↑  "'Eurosong 2023' vanaf 9 januari week lang op tv". Songfestival.be (בהולנדית). 2022-11-08. נבדק ב-2022-11-08.
↑  Paelinck, Gianni (2022-12-20). "Eurosong 2023: zo gaan we in de week voor de finale van 14 naar 7 liedjes". vrtnws.be (בהולנדית). נבדק ב-2022-12-20.
↑  "Verrassing: artiesten kiezen zélf eigen inzending voor 'Eurosong'-finale". Songfestival.be (בהולנדית). 2022-12-20. נבדק ב-2023-01-02.
↑  Farren, Neil (2022-12-20). "🇧🇪 Belgium: Eurosong 2023 Artists to Pick Which Entry to Perform in the Final". Eurovoix (באנגלית בריטית). נבדק ב-2022-12-20.
↑  "Eurosong 2023 – reglement televoting". www.vrt.be. נבדק ב-2023-01-14.
↑  Granger, Anthony (2023-01-02). "🇧🇪 Belgium: Fifteen Member Eurosong 2023 Jury Revealed". Eurovoix (באנגלית בריטית). נבדק ב-2023-01-02.
↑  "VRT stelt professionele vakjury 'Eurosong 2023' voor". Songfestival.be (בהולנדית). 2023-01-02. נבדק ב-2023-01-02.
↑  "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}:  (עזרה)
↑  "Eurovision 2023: Allocation Draw results". Eurovision.tv (באנגלית). EBU. 2023-01-31. נבדק ב-2023-01-31.
↑  "Eurovision Song Contest 2023 Semi-Final running orders revealed!". Eurovision.tv (באנגלית בריטית). EBU. 2023-03-22. נבדק ב-2023-03-22.
↑  Eurovision 2023 Semi-final 2 Results
↑  Eurovision 2023: Running order in the Grand Final
↑  Eurovision 2023 Results: Voting & Points
1 2 3  Liverpool 2023, אתר האירוויזיון
1 2 3 4 5  Liverpool 2023, אתר האירוויזיון
נעמי בלומנטל

נעמי בלומנטל (נולדה ב-22 בנובמבר 1943) היא אשת ציבור ישראלית. הייתה חברת הכנסת מטעם הליכוד בכנסות ה-13 עד ה-16, בה גם שימשה כסגנית שר התשתיות.
ביוגרפיה

נעמי בלומנטל נולדה בשם נעמי גרינבאום בביצרון. עם סיום שירותה הצבאי בנח"ל למדה לימודי משחק בבית צבי, בית הספר לאמנויות ברמת גן, וסיימה את המחזור החמישי (1967). היא שיחקה בתיאטראות "הבימה", "האהל", "החאן הירושלמי" וכן בתיאטראות נוספים. בעקבות נישואיה עברה לבאר שבע, ונמנתה עם ראשוני התיאטרון העירוני. השתתפה בתפקידים משניים בסרטי הקולנוע "אבו אל בנאת" (1973) ו"יהלומים" (1975). במקביל החלה בפעילות שטח פוליטית.
נבחרה לראשונה לכנסת ה-13 בשנת 1992, וכיהנה בכנסת ברציפות ב-4 כנסות עד שנת 2006. בין תפקידיה: יו"ר הוועדה לקידום מעמד האישה, יו"ר ועדת העלייה והקליטה, וסגנית שר התשתיות.
ב-13 בפברואר 2006 הורשעה בבית משפט השלום בתל אביב בשוחד בחירות, הדחת עדים ושיבוש מהלכי משפט, על מימון לינתם של 12 חברי מרכז הליכוד במלון שרתון סיטי טאוור לפני ההצבעה בבחירות הפנימיות בליכוד לקראת הבחירות לכנסת השש עשרה. במהלך חקירתה בחרה בלומנטל לנצל את זכות השתיקה; עקב כך פיטר אותה ראש הממשלה, אריאל שרון, מתפקידה כסגנית שר. ב-14 במרץ 2006 ניתן גזר הדין, ובלומנטל נשלחה ל-8 חודשי מאסר בפועל ו-10 חודשים על תנאי, וחויבה בקנס של 75 אלף ש"ח. כמו כן נקבע כי יש קלון בעבירות. לאחר שערערה על הרשעתה ועל העונש (אחר כך חזרה בה מהערעור על ההרשעה), דחה בית המשפט המחוזי בתל אביב את ערעורה והשאיר את עונש המאסר שלה על כנו. השופטים הסכימו לדחות את תחילת ריצוי העונש בחודשיים.
בעקבות הרשעתה, ולאחר פטירת בעלה, נפתח מסע ציבורי למתן חנינה לבלומנטל. נשיא המדינה לשעבר, יצחק נבון, חברי הכנסת בעבר ובהווה, ילדיה של בלומנטל ופרקליטה, פרופ' אריאל בנדור, פנו אל ממלאת מקום נשיא המדינה ויו"ר הכנסת, דליה איציק, בקריאה להמתיק את העונש, ולהמיר את המאסר בפועל בעבודות שירות. נשיא המדינה, שמעון פרס, נענה לבקשה בסמוך לבחירתו, והמתיק ב-17 ביולי 2007 את עונשה כך שתרצה עבודות שירות במקום מאסר בפועל.
על אף שהצליחה בבחירות המקדימות בליכוד להיבחר למקום 18 ברשימת המפלגה לבחירות לכנסת השבע עשרה, לא נבחרה בלומנטל לכנסת השבע עשרה עקב מספר המנדטים הנמוך בו זכתה המפלגה.
בבחירות לכנסת העשרים ואחת, בבחירות לכנסת העשרים ושתיים ובבחירות לכנסת העשרים וחמש שובצה בלומנטל במקום סמלי לקראת סוף רשימת הליכוד.
חיים אישיים

נעמי בלומנטל היא אלמנתו של פרופ' מיכאל בלומנטל, מנתח עיניים בכיר, אם לשלושה ילדים ולשתי בנות שהמשפחה אימצה באופן בלתי פורמלי. מתגוררת בשכונת רמת אפעל שברמת גן.
הערות שוליים

↑  ורד לוביץ', ח"כ בלומנטל הורשעה בשוחד בחירות, באתר ynet, 13 בפברואר 2006
↑  ורד לוביץ', נעמי בלומנטל נשלחה ל-8 חודשים בכלא, באתר ynet, 14 במרץ 2006
↑  עפ 70722/06 נעמי בלומנטל נגד מדינת ישראל, ניתן ב-22 במרץ 2007
↑  נועם שרביט, ‏פרס הקל בעונשה של בלומנטל: תרצה עבודות שירות במקום מאסר בפועל, באתר גלובס, 23 ביולי 2007
↑  הליכוד בהנהגת בנימין נתניהו לראשות הממשלה, רשימת מועמדים לכנסת ה-21, באתר bechirot21.bechirot.gov.il
↑  הליכוד בהנהגת בנימין נתניהו לראשות הממשלה, רשימת מועמדים לכנסת ה-22, באתר bechirot22.bechirot.gov.il
| יושבי ראש ועדת הקליטה, העלייה והתפוצות של הכנסת |
| --- | --- | --- |
| יושבי ראש ועדת העלייה והקליטה (1977-1999) | גאולה כהן • רוני מילוא • עוזי ברעם • מרים גלזר-תעסה • מיכאל קליינר • עמנואל זיסמן • נעמי בלומנטל |  |
| יושבי ראש ועדת העלייה, הקליטה והתפוצות (החל מ-1999) | נעמי בלומנטל • צבי הנדל • קולט אביטל • מיכאל נודלמן • ליה שמטוב • דני דנון • יואל רזבוזוב • אברהם נגוסה • דוד ביטן • עודד פורר |  |
| --- | --- |
בקרת זהויות :  NLI: 987007299298005171  ISNI: 0000 0000 6936 417X  VIAF: 97394575   WorldCat (עם VIAF): 97394575 
המנהל האמנותי של קבוצת תיאטרון החאן, פיליפ דיסקין (שמאל). משמאל לימין: צור שפירא, נעמי גרינבאום (בלומנטל), אהרן אלמוג, סביונה בן יעקב, יורם כהן וז'אק כהן. מרץ 1968
חיים הגר (אוטיניה)

| --- | --- |

רבי חיים הגר
 לידה:  23 במאי 1862 כ"ג באייר ה'תרכ"ב
 פטירה:  5 בדצמבר 1931 (בגיל 69) כ"ה בכסלו ה'תרצ"ב
 תקופת הפעילות:  ? – 5 בדצמבר 1931 
 אב:  ברוך הגר 
 
מצבת קברו בסטניסלב
רבי חיים הגר (כ"ג באייר ה'תרכ"ב, 23 במאי 1862 - כ"ה בכסלו ה'תרצ"ב, 5 בדצמבר 1931) היה האדמו"ר מאוטיניה שבגליציה המזרחית (אז בפולין, כיום באוקראינה). כיהן כנשיא כולל בוקובינה.
תולדותיו

נולד כבן שני לרבי ברוך הגר, האדמו"ר השני מוויז'ניץ, ולציפורה, בת נין של רבי פנחס מקוריץ. גדל אצל סבו רבי מנחם מנדל הגר, ה"צמח צדיק", אבי חסידות ויז'ניץ. סבו חיבבו ואף בחוליו האחרון בימים נוראים כשלא הרשה לאף אחד להיות בנוכחותו בשעת תפילתו, הרשה לרבי חיים להיות לידו ולהתפלל בקול.
בגיל 13 הוסמך על ידי רבי שלמה דרימר (ה"בית שלמה", מחשובי רבני גליציה בזמנו), רבי יצחק אהרן איטינגא, רבי יעקב וידנפלד, רבי יצחק שמלקיש ועוד. נישא לקרובת משפחתו פסיא לאה, בתו של רבי יצחק פרידמן מבוהוש.
לאחר פטירת אביו בשנת ה'תרנ"ג (1892) קנה שטח בעיירה הקטנה אוטיניה והקים שם את חצרו. על אף שאחיו הגדול, רבי ישראל ירש את חצרו של אביהם ורוב החסידים הלכו אליו, חלק מהחסידים פנו לרבי חיים, בהם תלמידי חכמים רבים ולמעשה חסידיו נמנו באלפים. בתי כנסת של החסידות היו נפוצים ברחבי גליציה, כמו בלייפציג ולבוב. אף בקראון הייטס נבנה בית מדרש של החסידות (קיים עד היום ברשות חסידי חב"ד).
נישא בשנית לחיה חאשא, בתו של רבי שרגא יאיר מביאלוברזיג (בנישואיה הראשונים הייתה אשת המנחת אלעזר), ובשלישית לבתו של רבי צבי מרוזבדוב.
במלחמת העולם הראשונה נמלט לווינה ולאחר המלחמה חזר לגליציה אך אוטניא הייתה חרבה ועל כן התיישב בסטניסלב הסמוכה לה. נפטר בקרקוב בדרכו לווינה למטרת ניתוח. נקבר בסטניסלב.
רוב דברי תורתו אבדו במלחמת העולם הראשונה. חסידיו הדפיסו לאחר פטירתו את הספרים "טל חיים" על התורה ו"נימוקי חיים" על הש"ס. מלבד כוחו בתורה, היה בעל תפילה ויודע נגן, והכניס נעימות ו"הדגשות" בנוסח התפילה של ויז'ניץ. כמו כן נשארו ניגונים ממנו, כמו חלקו השני של ניגון "אודה לאל" של חסידות ויז'ניץ.
משנת ה'תרס"ד (1904) נחלה וסבל ייסורים קשים. עבר עשרות ניתוחים מאז ועד סוף ימיו. פעם עבר סדרת ניתוחים שארכה מספר ימים ולבסוף כשעמדו לתפור אותו היה אמור לקבל הרדמה לזמן ארוך. רבי חיים סירב וביקש שיביאו לו ספר זוהר, סיגריה ושידליקו נרות מעליו וביקש שלאחר חצי שעת לימוד יתחילו בתפירה ואכן הוא לא זז כל מהלך הניתוח. סיפור זה התפרסם בעיתונות המקומית. היה נוהג לשאול למה אין מברכים ברכת שהחיינו על המעבר מהעולם הזה לעולם הבא והיה אומר שהוא ימצא פתרון. פטירתו הייתה בליל שבת, ביום הראשון של חנוכה. בערב שבת לאחר שסיים לברך את ברכת שהחיינו של הדלקת נרות חנוכה לא דיבר יותר ונפטר לאחר כמה שעות.